Mighty Morphing Power Rangers

Mighty Morphing Power Rangers er en amerikansk Japansk action- og eventyrserie for barn som gikk på Fox fra  28. august 1993 til 27. november 1995 i USA.

Serien er tilpasset arkivopptak fra den japanske TV-serien Kyōryū Sentai Zyuranger (1992-1993). Serien omhandlet fem tenåringer som bodde i den fiktive byen Angel Grove i California. En dag ble de gitt mystiske krefter gjennom en «morph-device» som forvandlet dem til anonyme slåsskjemper med spesialdrakter. Hver av de fem hadde sin forskjellige farge – Rød, Blå, Gul, Svart og Rosa.

I Norge ble den sendt på TV3.

Sesong 1 (1993–1994) 
TV-serien finner sted i den fiktive byen Angel Grove i California. I løpet av et oppdrag oppdager to astronauter en utenomjordisk beholder (referert til som en søppelkasse som følge av lukten) og frigjør uten å vite det den onde fremmede trollkvinnen Rita Repulsa fra 10 000 års fengsel. Når trollkvinnen blir løslatt, planlegger hun og hennes hær av ondskapsfulle romvesener sikte på å erobre den nærmeste planeten: Jordkloden. Den kloke vismannen Zordon, som var ansvarlig for å fange Rita i første omgang (og også var fiender i Zordons opprinnelige verden, Eltar) blir etter hvert klar over at hun har unnsluppet.

Zordon beordrer sin robot-assistent Alpha 5 til å velge en gruppe tenåringer for å forsvare jordkloden mot Ritas angrep. De fem tenåringene som blir valgt ut er Jason Lee Scott, Kimberly Hart, Zack Taylor, Trini Kwan og Billy Cranston. Zordon gir ungdommene muligheten til å forvandle seg til en styrke kjent som Power Rangers. Dette gir tenåringene overmenneskelige evner, og et arsenal av forskjellige våpen. I tillegg får de hjelp av kolossale angrepsmaskiner kalt Zords som kan kombineres til en gigantisk humanoid maskin kjent som Megazord. TV-serien begynner med fem tenåringer som forsøker å slåss mot Rita og hennes tilsynelatende uendelige mengde monster, samtidig som ungdommene samtidig må håndtere vanlige tenåringsproblemer og møter to lokale mobbere kalt Bulk og Skull.

Ved hjelp av magi kidnapper og hjernevasker Rita en lokal tenåring. Den nye tenåringen, Tommy Oliver, består Ritas tester og blir snart utnevnt til en Green Ranger. Tommy blir betrodd Rita's Sword of Darkness, som er full av ond magi, og Tommy kommer farlig nær å beseire Power Rangers. Etter å ha sabotert kommandosenteret deres, og kuttet Zordons forbindelse til deres dimensjon, forsøker Tommy og Rita med å slå til mot Power Rangers under en kamp.

Men i løpet av konflikten blir Megazorden snart tømt for krefter og deretter ødelegges i lava. Imidlertid lykkes Alpha med å gjenopprette forbindelsen med Zordon, og som deretter klarer å gjenopplive Megazord. De klarer etter hvert å ødelegge Sword of Darkness. Endelig fri fra Ritas trylleformular, velger Tommy å bruke hans egne Green Ranger-krefter for å hjelpe de andre Power Rangers med å beseire ondskapen. Etter hvert som tiden går, fokuserer Rita på å eliminere Tommy for å gjenvinne superkreftene hans - som hun mener egentlig tilhører henne.

Sesong 2 (1994–1995) 
Lord Zedd, Ritas overordnede, ankommer hennes måne-palass. Deretter starter han sin egen kampanje for å ta kontroll over jordkloden. For at Power Rangers skal konkurrere med Zedd og hans monstre, som er bedre enn Rita, oppgraderer Zordon og Alpha Dinozords til de mye kraftigere Thunderzords - som kan kombineres til Thunder Megazord. Men Tommy sine krefter er for svake til å støtte en ny Zord. Etter flere nederlag blir Zedds angrep på Rangers gradvis mer voldelige. Han fokuserer oppmerksomheten sin på å eliminere Tommy, som han ser på som Ritas aller største feil. Green Ranger's krefter blir raskt forverret.

Etter tapet av Green Ranger's krefter, oppretter Zordon og Alpha i hemmelighet en ny White Ranger for å hjelpe de andre Power Rangers i kamp. Rangers blir venner med tre tenåringer fra Stone Canyon: Rocky DeSantos, Adam Park og Aisha Campbell. Under en påfølgende kamp med Zedd og en magisk slange oppdager Rocky, Adam og Aisha den sanne identiteten til Rangers. De tre nykommerne blir snart allierte med Power Rangers.

Sesong 3 (1995–1996) 
Rito Revolto, Ritas bror, kommer til jordkloden for å ødelegge Thunderzords og Tigerzord. Power Rangers får hjelp fra Ninjor som blant annet gir Rangers de enda kraftigere Ninjazords (som kombineres til Ninja Megazord) og Falconzord. En australsk jente ved navn Katherine Hillard flytter til Angel Grove. Hun blir venn med Kimberly, og viser en intens hengivenhet for Tommy. Senere blir det oppdaget at Rita hadde kidnappet Katherine og satt henne under en kraftig magi, noe som blant annet gir henne muligheten til å forvandle seg til en katt.

Hun svekker og dreper nesten Pink Ranger, hvis livskraft, i likhet med de andre Power Rangers, er knyttet til hennes egne spesielle Ninja-mynt. Det er i løpet av denne tiden at Power Rangers skaffer seg deres mektigste Zords: Shogunzords, som kan kombineres til en Shogun Megazord. Til slutt klarer Katherine å overvinne Ritas onde magi, og hun returnerer Pink Ninja Coin til Kimberly. Kort tid senere får Kimberly muligheten til å forfølge sine personlige drømmer. Etter flere konflikter får Zedd og Rita selskap av Ritas far, Master Vile. Etter hans mislykkede forsøk på å beseire Power Rangers, klarer Vile å snu tiden tilbake og gjøre Rangers til maktesløse barn. Disse hendelsene kulminerer i mini-serien Mighty Morphin Alien Rangers.

Referanser

Eksterne lenker 

Barneserier fra USA
Actionserier fra USA
Eventyrserier fra USA
TV-serier fra 1990-årene, fra USA
TV-produksjoner på Fox Broadcasting Company